Prime Willow-JeanWILLOW-JEAN PRIME (Labour): E Te Māngai o Te Whare tēnā koe. Me tīmata taku kōrero pea ki te tuku mihi ki a koe nāu i whakapuare te papa tākaro ki waho i Te Whare Pāremata i tēnei rā. Ā kua ū koe ki ō kupu ki taku māmā kua whakapuare i te papa tākaro i tēnei rā. Nō reira e Te Māngai o Te Whare tēnā koe.Tēnā hoki tātou i tēnei rā mō ngā tamariki he rā whakanui i ngā tamariki puta noa i te ao. He tohu pai tēnā i waho i tēnei Whare Pāremata he tohu pai anō i roto i tēnei Whare Pāremata. I tēnei rā i tae mai tētahi kura nō Te Tai Tokerau arā Te Kura o Waikare. E tino whakahīhī ana ahau te whakaatu atu ki a rātou tēnei Whare o tātou. Ā ō mahi e Te Māngai o Te Whare me Te Pirīmia anō hoki. I haere mai a Jacinda Ardern ki te tūtaki i ēnei taitamariki ki te kōrero ki te whakautu i ō rātou pātai i te wā o te tina.E mihi ana ahau ki a ia. E mōhio ana ahau ko te mea nui ki a ia ko te oranga o ngā tamariki. Kua kī ia tērā kōrero i ngā rā o mua. Kua kite i roto i ngā mahi kua tutuki i a mātou Te Kāwanatanga i roto i te rua tau.Ko te ture tuatahi i whakatau i roto i tēnei Whare i te wā i tīmata mātou hei Kāwanatanga ko te whakaroa ake i ngā wiki ka hoatu ki ngā mātua o tētahi pēpi kātahi anō ka whānau mai ki te tautoko i a rātou te whānau i taua wā. Kua whakaroa ake ki te 26 wiki. Koirā te tūmanako koirā te whakatau.Kātahi anō ka puta mai tētahi rīpoata i te rā tonu nei. Ko tēnei te rīpoata tuatahi i kite au i te ata nei ka tino hari ka tino koa ahau. Ko te kōrero i roto i taua rīpoata e whakaatu atu ana e mahi tika ana mātou tō mātou kaupapa mō te kaupapa o ngā whānau te tahua pūtea mō ngā whānau arā Te Families Package. Kua tonoa atu neke atu i te rima me te hāwhe piriona tāra ki ngā whānau maha puta noa i Aotearoa ki te hiki i te taimahatanga ki runga i a rātou. E tū whakahīhī ana ahau i tērā mahi nā te mea e whakapono ana ahau e kite ana ahau i roto i Te Tai Tokerau ētahi atu wāhi anō hoki ā ko tēnei pūtea e tohatoha ana ki ēnei whānau e hiki ana e piki ana ā e hiki ana i ngā taimahatanga ki runga i a rātou.E tautoko ana hoki i ngā whānau i te tau kotahi ā muri mai i te whānautanga o ngā pēpi. Ka toha atu ki a rātou tata ki te $60 ia wiki ki te āwhina i a rātou i tērā wā e mōhio nei tātou ka piki ake ngā utu mō te tiaki pēpi i taua tau. Tata ki te 36000 whānau kua whakawhiwhia i tērā pūtea hei tiaki i a rātou i taua wā.Ā kua rongo koutou i te kōrero i roto i tēnei Whare i tēnei ahiahi mō te kotahi miriona tāngata kua whakawhiwhia te moni i te wā o te hōtoke arā te wā o te makariri. Ka taea e rātou te whakamahana ake ō rātou whare. He painga tērā mō te tokomaha o ngā tāngata. E Te Māngai o Te Whare kua rongo pea koutou te ao i te wero i Te Pirīmia kia whakaputa i te rua miniti ngā mea katoa kua tutuki i tēnei Kāwanatanga engari kore taea e ia. He nui kē atu ngā mahi kua tutuki i a mātou i te rua tau tē taea te whakaputa i te rua miniti. Nō reira e mihi ana ki a ia e whakarārangi ana ngā mahi kua tutuki engari ko ia kei te kī kātahi anō mātou ka tīmata he nui tonu ngā mahi kei mua i te aroaro.Kua rongo i roto i tēnei Whare anō hoki ko te whakakore i ngā koha a ngā mātua ki ngā kura hei tiaki i ngā pūtea o te kura. Kua whakakore ināianei i raro i tēnei Kāwanatanga kua rongo neke atu i te 90 percent ngā kura i Te Tai Tokerau kua whakakorea tērā tūāhuatanga. Ā me te utu i ngā whakamātautau. He taimahatanga tēnā mō ngā whānau mō ngā taitamariki mō tō rātou NCEA. Kua whakakore tērā āhuatanga.I te mutunga ko taku kōrero ko te piko o te māhuri tērā te tupu o te rākau. Ko ngā tamariki ngā taonga tuku iho. Tēnā koe.[To the Speaker greetings. I should perhaps start my speech by congratulating you for opening the playground outside Parliament today. And you have stuck to your words to my mother and opened the playground today. Therefore to the Speaker congratulations.Greetings to all of us on this day for the children a day to celebrate children throughout the world. There are good signs outside of this House of Parliament; there are also good signs inside of Parliament House. Today a school from Northland came namely Te Kura o Waikare. I was really proud to show them this House of ours. And your work Mr Speaker and also the Prime Minister—Jacinda Ardern came to meet these youth to speak and to answer their questions at lunchtime.I thank her for that. I know that the most important thing to her is the wellbeing of children. She has said that in the past. It is also visible in the actions we the Government have taken within two years.The first law that was passed in this House when we began as Government was to extend the weeks given to the parents of a baby who had just been born to support the family at that time. It has been extended to 26 weeks. That was the hope; that was the decision.A report has just come out on this very day. This is the first report I saw this morning and I was happy very happy. The content of that report showed that we are doing the right thing with our initiative on the matter of families the budget for families—that is the Families Package. Over $5.5 billion has been distributed to many families throughout New Zealand to lessen the pressures on them. I stand proud of that because I believe and I see in Northland and other places too that this fund which is being distributed to these families is raising is increasing is lessening the burdens that are on them.We are also supporting families in the first year after the birth of babies. They are given approximately $60 each week to help them at that time when we know the costs increase for looking after a baby for that year. Close to 36000 families have been given that money to take care of them at that time.And you have heard what has been said in this House this afternoon about the 1 million people who have been given money this winter—that is in the cold season. They can increase the warmth in their houses. That is beneficial for many people.To the Speaker you have perhaps heard as has the world the challenge to the Prime Minister to express in two minutes the things which have been achieved by this Government; however it was not possible for her. So many more things have been achieved by us within two years that it is not possible to express them in two minutes. Therefore I acknowledge her for her listing of the actions which have been achieved but it was she who said that we have just started; there is still much work in front of us.We have also heard in this House the abolishment of parental donations to schools to support the schools' funds. That has now been abolished under this Government we've heard over 90 percent of the schools in Northland have abolished that practice. And paying for exams. That is a pressure for families for youth and for their NCEA. That element has been abolished.To end my speech the way in which a young sapling is nurtured determines how the tree will grow. The children are treasures passed down to us. Thank you.]